**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **COMUNA PERICEI ,** cu în sediul în județul Sălaj, com. Pericei , satul Pericei, nr. 239, înregistrată la APM Sălaj cu nr. 7160 din 06.09.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.12.2023, că proiectul: **Extindere canalizare și alimentare cu apă în satele Bădăcin și Pericei, județul Sălaj *,*** propus a fi amplasat în jud. Sălaj, comuna Percei, satul Pericei și Bădăcin, intravilan ,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, fiind încadrat anexa 2, la pct. 10, lit b) – proiecte de dezvoltare urbană, inclusiv construcția centrelor comerciale și a parcărilor auto publice, pct.13, lit. a) – orice modificări sau extinderi , altele decât cele prevăzute la pct. 24 din anexa nr. 1, ale proiectelor prevăzute în anexa nr. 1, sau în prezenta anexă, deja autorizate , executate sau în curs de a fi executate , care pot avea efecte semnificative negative asupra mediului .

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză.

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comunei Pericei, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj.

- în urma mediatizării nu au fost înregistrate observaţii/obiecţii din partea publicului privind proiectul în cauză.

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu.

**b) Caracteristicile proiectului:**

b1) dimensiunea şi concepţia întregului proiect:

In prezent localitatile Pericei si Badacin dispun de retele de alimentare cu apa. In localitatile Pericei si Badacin, in urma dezvoltarii localitatilor, sunt strazi care nu dispun de sistem de alimentare cu apa.

Localitatile Pericei si Badacin dispun de retele de canalizare dar nu sunt preluati toti consumatorii. Localitatea Sici nu dispune de retea de canalizare menajera.

Prezentul proiect urmareste extinderea retelei de alimentare cu apa si a retelei de canalizare pentru localitatile Pericei si Badacin.

**Reteaua de alimentare cu apa se va poza la o distanta de minim 3.00m fata de reteaua de canalizare, conform SR 8591. In zonele in care nu se poate respecta distanta de 3 metri din cauza spatiului limitat si a retelelor existente in amplasament (stalpi electrici) conductele se vor poza cat mai departe una de cealalta, respectandu-se in mod obligatoriu conditiile impuse de SR 8591; se va pastra o distanta de minim 0.40m pe verticala intre generatoarea superioara a retelei de canalizare si generatoarea inferioara a retelei de alimentare cu apa si o distanta de minim 0.50m pe orizontala intre generatoarele celor doua conducte.**

Conform memoriului de prezentare și avizului de gospodărire a apelor:

Prin proiect se propun următoarele lucrari :

**~ extindere alimentare cu apă potabilă în localitățile Pericei și Bădăcin**, propuse astfel:

- extindere cu **rețele de distribuție** a apei potabile prin conducte PE100HD, SDR17, PN10, Dn= 110 x 6,6 mm și Ltot.extindere =2597 m, din care: 1943 m, în loc. Pericei și 654 m, în loc. Bădăcin;

-montarea unui număr de 11 hidranți supraterani cu Dn=80 mm, în zona spaţiilor verzi ale ansamblurilor de locuinţe și realizarea unui număr de 130 buc. branșamente la gospodării în montaj îngropat (100 buc. prin săpătură deschisă, 30 buc. prin foraj orizontal);

Pe rețelele propuse de distribuție apă potabilă, se vor prevedea câte un colier de branșare cu diametrul Dn110/25 mm aferent fiecărei gospodării. Fiecare branșament va fi prevăzut cu robinet de concesie și cămin de apometru complet echipat, inclusiv contor de măsurare, cu amplasare la limita de proprietate.

- **cerința de apă potabilă**: Qzi max=46,07 mc/zi (0,53 l/s); Qzi med=38,39 mc/zi (0,44 l/s); Qzi min=25,72 mc/zi (0,30 l/s) ;

- **necesar de apă potabilă**: Qzi max=37,44 mc/zi (0,43 l/s) ; Qzi med=31,20 mc/zi (0,36 l/s) ; Qzi min=20,9 mc/zi (0,24 l/s);

 **~ extindere canalizare menajeră în localitățile Pericei și Bădăcin**, propuse astfel:

- extindere sistem de canalizare menajeră, ***cu funcționare gravitațională***, din tuburi compacte, cu perete omogen, din PVC, SDR34, SN 8, având Dn = 250 x 7,3 mm și Ltot = **2918** m, din care: 1808 m, în loc. Pericei pe 5 tronsone și 1110 m, în loc. Bădăcin pe 4 tronsoane, cf. tabel:

|  |  |  |  |  |
| --- | --- | --- | --- | --- |
| Localitatea | Tronsoane | Lungime(m) | Material | Diametru(mm) |
| Pericei | Tr.1P | 619 | PVC, SDR34, SN 8 | 250 |
| Tr.2P | 340 | PVC, SDR34, SN 8 | 250 |
| Tr.3P | 300 | PVC, SDR34, SN 8 | 250 |
| Tr.4P | 201 | PVC, SDR34, SN 8 | 250 |
| Tr.5P | 348 | PVC, SDR34, SN 8 | 250 |
| Bădăcin | Tr.1B | 169 | PVC, SDR34, SN 8 | 250 |
| Tr.2B | 121 | PVC, SDR34, SN 8 | 250 |
| Tr.3B | 279 | PVC, SDR34, SN 8 | 250 |
| Tr.4B | 541 | PVC, SDR34, SN 8 | 250 |

Pentru cele 9 tronsoane de canalizare menajeră sunt prevăzute:

- un număr de 98 buc. cămine de vizitare din material plastic, cu Dn =600mm;

- realizarea unei stații de pompare a apei uzate în loc. Pericei (SP1P), prefabricată și automatizată, cu următoarele caracteristici:

* dimensiunile la interior, SP1P– Pericei: Dint. = 1,20 m; Dext = 1,44 m; Hi = 4,50 m;
* (1°+1R) pompe , Q=2 l/s, H=15 mCA, P= 1,6 kW;
* coordonate topografice STEREO 70 ale stației de pompare proiectate: X(N)= 638678.0728, Y(E)=337547.2361;

- reţea nouă de canalizare pentru transportul apei uzate menajere, cu funcționare ***sub presiune*** (**conductă de refulare aferentă stației de pompare** noi, SP1P), din PE100HD, SDR17, Pn10, loc. Pericei, L refulare = 6,00 m, cu Dn =63 mm;

 - extinderea rețelei de *colectare a apelor uzate menajere*, **cu funcționare vacuumată**, din tuburi de PEHD, SDR17, PN10, cu Dn=110mm, L rețea *colectare* vacuumată = 427,00 m, în localitatea Pericei;

- realizarea unui număr de 11 cămine de vacuum, prefabricate dotate cu supape de vacuum, pentru racordarea gospodăriilor prin conducte PVC SN8 Dn =160 mm;

- schimbarea grupului de pompe ape uzate aferent stației de pompare existente din ***localitatea Bădăcin***, cu altul nou, astfel:

* (1°+1R) pompe Q=3,5 l/s, H=20 mCA;

- realizarea unui număr de 135 buc. racorduri pentru gospodării;

**~ Evacuarea apelor uzate** brute din localitatea Pericei și Bădăcin, urmare extinderii canalizării menajere, (Quz max.= 36,86 mc/zi ( 0,43 l/s), Quz med.= 30,71 mc/zi ( 0,36 l/s), Quz min.= 20,58 mc/zi ( 0,24 l/s), se vor descărca la rețeaua de canalizare existentă a celor 2 localități iar în final, în rețeaua de canalizare menajeră a orașului Șimleu Silvaniei și Bădăcin prevăzute cu stații de epurare. Indicatorii fizico-chimici generali a apelor uzate brute deversate în rețeaua de canalizare menajeră a localităților Pericei și Bădăcin, vor respecta prevederile HG nr. 188/2002 cu modificările și completările din HG nr. 352/2005, NTPA 002/2005.

**~ traversări cursuri de apă**:2 supratraversări, astfel:

 - 1 buc. supratraversare p. Plasei, cu conductă de distribuție apă potabilă, în loc. Pericei;

 - 1 buc. supratraversare p. Plasei, cu rețea de canalizare menajeră, în loc. Pericei;

|  |  |  |  |
| --- | --- | --- | --- |
| Tip traversare | Curs de apă | Caracteristici traversare | Coordonate stereo 1970 |
| Mal stâng | Mal drept |
| Supratraversare nr.**1**, intravilan, loc. Pericei | p. Plasei, II.2.010.00.00.00.0 | Conductă de canalizare menajeră gravitațională tip PEHD, Ø 250 mm, cu lungimea L=9 m, preizolată și ancorată de suprastructura din amonte a podului existent peste cursul de apă p. Plasei  | X(N)=638506.016Y(E)=337507.152 | X(N)=638514.883Y(E)=337508.694 |
| Supratraversare nr.**2** intravilan, loc. Pericei | p. Plasei, II.2.010.00.00.00.0 | Conductă de distribuție apă potabilă, tronson 1, tip PEHD, SRD17, PN 10, Ø 110 mm, cu lungimea L=12,8 m, preizolată, ancorată de suprastructura din aval a podului existent peste cursul de apă p. Plasei | X(N)=638504.036Y(E)=337503.262 | X(N)=638516.344Y(E)=337506.900 |

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă.

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal.

- la terminarea lucrărilor de execuție se vor reface zonele oranizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului.

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați.

 b5) poluarea şi alte efecte negative:

- Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

1. **Măsuri pentru protecția calității apelor:**

- Pe perioada de execuţie a lucrărilor de amenajare, sursele posibile de poluare a apelor sunt

execuţia propriu-zisă a lucrărilor şi manipularea materialelor de construcţie.

Astfel, lucrările propuse determină antrenarea unor cantităţi reduse de particule fine de pământ care pot ajunge în apele de suprafaţă. Manipularea şi punerea în operă a materialelor de construcţii (beton, bitum, agregate etc.) determină emisii specifice fiecărui tip de material şi fiecărei operaţii de construcţie. Se pot produce pierderi accidentale de materiale, combustibili, uleiuri din maşinile şi utilajele şantierului. Manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă pot conduce la producerea unor deversări accidentale în acestea.

Traficul greu, specific şantierului, determină diverse emisii de substanţe poluante în atmosferă (NOx, CO, SOx - caracteristice carburantului motorină - particule în suspensie etc). De asemenea, vor fi şi particule rezultate prin frecare şi uzură (din calea de rulare, din pneuri). Atmosfera este şi ea spălată de ploi, astfel încât poluanţii din aer sunt transferaţi în ceilalţi factori de mediu (apa de suprafaţă şi subterană, sol).

În categoria surselor potenţiale de poluare a apelor trebuie inclusă şi poluarea accidental rezultată din posibilele accidente de circulaţie în care sunt implicate cisterne ce transportă substanţe periculoase. O atenţie deosebită va trebui acordată momentului aşternerii îmbrăcăminţii bituminoase, pentru a se evita scurgerea unor produse petroliere în apele de suprafaţă.

Pentru a asigura în timpul activitatii măsurile de protecţie a apelor subterane cât şi de suprafata, este necesar sa fie respectate urmatoarele:

-utilajele să nu aibă pierderi (scurgeri) de carburanţi sau lubrefianţi, prin întretinerea acestora conform cărții tehnice şi cerintelor legale.

-in cazul interventiei la utilaje pentru reparare, acestea vor fi retrase in zona organizării de santier unde se vor lua toate masurile de protectie a mediului in timpul reparatiilor

-alimentarea cu carburanti si lubrefianti se va face în locuri special amenajate evitându-se pierderile accidentale

-se interzice depozitarea deseurilor rezultate din activitate si a celor menajere la intâmplare. Acestea vor fi colectate, transportate şi depozitate in locurile special amenajate.

-managementul apelor uzate fecaloid-menajere generate de personal în cursul activităţilor de construcţie va fi asigurat cu toalete ecologice mobile, pe bază de contracte cu operatorii autorizaţi, care vor asigura şi serviciile de colectare şi evacuare adecvată a acestui tip de ape uzate.

Obiectivul de investiţii proiectat nu poluează aerul, deoarece procesul tehnologic nu este generator de noxe, sau alte dispersii poluante.

În timpul lucrărilor de executie a traseului canalizarii pluviale, sursele de poluare ale aerului sunt reprezentate de motoarele autovehiculelor şi utilajelor de execuţie. Poluanţii produşi de aceste surse sunt emisii de ardere (gaze de eşapament).

Funcţionarea utilajelor la punctele de lucru este intermitentă, ceea ce face ca emisiile generate de motoare să fie punctiforme şi momentane, fapt ce conduce la un impact nesemnificativ asupra aerului.

**c.Măsuri pentru protecția aerului:**

Sursele de zgomot şi vibraţii sunt reprezentate de echipamentele necesare săpării şi astupării şanţului, transportul şi manipularea tronsoanelor de conductă, transportul personalului. Întrucât acestea trebuie să fie omologate, se consideră că zgomotele şi vibraţiile generate se găsesc în limite acceptabile, impactul situându-se în limite admise.

Pentru faza de construire sursele de zgomot și vibrații sunt reprezentate de utilaje și mijloace de transport. Tipurile de utilajele care vor fi folosite și puterile acustice asociate sunt: buldozere Lw ≈ 115 dB(A); încărcătoare tip Wolla Lw ≈ 112 dB(A); excavatoare Lw ≈ 117 dB(A); compactoare Lw ≈ 105 dB(A); finisoare Lw ≈ 115 dB(A); basculante Lw ≈ 107 dB(A).

Nivelul sonor depinde în mare măsură de următorii factori:

- climatici - viteza și direcția vântului, gradientul de temperatură și de vânt;

- absorbția undelor acustice de către sol, fenomen denumit „efect de sol”;

- absorbția în aer, dependentă de presiune, temperatură, umiditatea relativă, componenta spectrală a zgomotului;

- topografia terenului;

- vegetație.

**d.Măsuri pentru protecția împotriva zgomotului și vibrațiilor:**

Nu este cazul , în activitatea desfășurată nu se utilizează surse generatoare de radiații și materiale radioactive

**e.Măsuri pentru protecția solului și subsolului:**

lucrările de execuţie ale şanţurilor, prin modificarea structurii solului ce poate conduce la scăderea fertilităţii solului;

- funcţionarea şi întreţinerea utilajelor prin eventuale scurgeri de combustibili şi lubrifianţi;

- activităţile personalului prin gestionarea neadecvată a deşeurilor.

În condiţiile respectării disciplinei tehnologice în timpul operaţiilor de construcţii - montaj, a depozitării corespunzătoare a deşeurilor şi a programului de refacere a terenului, specificat în proiectul tehnic, impactul asupra solului va fi redus.

În perioada de realizare a lucrărilor de investiție și după punerea în funcțiune a acestuia, nu vor exista surse continue de poluare a solului.

În perioada de execuție, suprafața terenului va fi modificată prin executarea lucrărilor de amenajare, săpături și nivelare teren necesare pentru amplasarea subansamblelor construcției.

deseurile menajere vor fi colectate in pubele si vor fi transportate într-un depozit autorizat iar cele reciclabile (hârtie; ambalaje din polietilenă, metale,lavete, etc.) în recipienţi sau containere destinate colectării acestora. prin firma autorizata .Toaletele ecologice golite periodic de o firmă autorizată

In timpul executării lucrărilor se vor utiliza substanțe și preparate chimice periculoase :

- substanțe și preparate inflamabile (combustibili);

- substanțe și preparate periculoase pentru mediu – substanțe care utilizate în mediu ar putea prezenta risc pentru unul sau mai multe componente de mediu (ulei, etc.).

Pentru asigurarea unui nivel de protecție adecvat pentru om și mediu, utilajele și mijloacele de transport vor fi aduse în stare normală de funcționare, având efectuate reviziile tehnice și schimburile de ulei în unități service autorizate.

**Lucrări necesare organizării de șantier:**

Pentru execuţia lucrărilor se impune o organizare de şantier unde se pot amplasa grupul social, depozite de materiale, utilaje, respectiva organizare de şantier să fie amplasată cât mai aproape de obiectivul de investiţie care trebuie realizat.

Organizarea de santier se va face in cadrul incintei care va intra in sarcina sefului de santier pe baza planului de situatie propus

Organizarea de şantier va fi realizată pe o suprafata mica de teren; Se vor amplasa inscripţionări din care să reiasă denumirea lucrării şi a executantului acesteia;

Utilajele si autovehicolele folosite la transportul materialelor, a personalului muncitor sunt surse temporare de poluare fonică, praf, emisii și vibrații.

deseurilor rezultate din procesele tehnologice aplicate pentru lucrarile de constructie, se vor acumula deseuri specifice: uleiuri de motor de la intretinerea utilajelor, piese metalice (piese de schimb de la reparatiile utilajelor), cauciucuri, resturi de betoane si asfalt, etc.

Deseurile rezultate sub forma de reziduuri din rezervoarele de depozitare a carburantilor sunt combustibile si lipsite de sulf, putand fi colectate, ambalate in saci de plastic si transportate la unitatile care le pot prelua si incinera.

GOSPODARIREA SUBSTANTELOR TOXICE SI PERICULOASE

La executia lucrarilor se va necesita utilizarea unor materiale care prin compozitie sau prin efectele potentiale asupra sanatatii angajatilor sunt incadrate in categoria substantelor toxice si periculoase. Aceste substante si materiale sunt:

Combustibili lichizi (motorina, benzina) – utilizati pentru functionarea echipamentelor si a unor mijloace de transport;

Lubrifianti (uleiuri, vaseline);

Vopsele, cerneluri, adezivi si rasini, solventi, tuburi fluorescente.

Gospodarirea substantelor toxice si periculoase se va face cu respectarea prevederilor legale in vigoare. Ambalajele si deseurile de amabalaje provenite de la aceste materiale vor fi gestionate in conformitate cu prevederile legale in vigoare, in functie de gradul de contaminare a acestora.

Antreprenorului ii revine sarcina depozitarii si folosirii in conditii de siguranta a acestor substante. De asemenea antreprenorul va trebui sa tina o evidenta stricta a acestor materiale.

Evitarea amplasării organizării de santier în zone sensibile şi în rezervaţii naturale.

Alegerea amplasamentului astfel încât să se minimizeze distanţele parcurse de utilajele de construcţii,

Ecran fonic pentru reducerea efectelor în afara limitelor șantierului, dacă este necesar.

Asigurarea utilităţilor necesare pentru desfăşurarea lucrărilor în bune condiţiii (sursa de alimentare cu apă, loc special amenajat pentru servirea mesei, facilităţi igienico-sanitare, containere pentru depozitarea deseurilor, punct sanitar).

Schimburile de ulei de la utilaje se vor efectua în staţii speciale pentru astfel de operaţii. Revizii periodice ale utilajelor conform cărţii tehnice.

Nu vor fi admise utilaje care să prezinte scurgeri sau a căror stare tehnică să nu corespundă normelor legale. Colectare şi depozitare selectivă a deşeurilor.

Mijloacele de transport vor fi asigurate astfel încât să nu existe pierderi de material sau deşeuri în timpul transportului; Toate autovehiculele folosite la construcţii vor avea Inspecţie Tehnică autorizata;

Modalități de refacere a stării inițiale/reabilitare în vederea utilizării ulterioare a terenului.

Constructorul trebuie să execute toate lucrările şi să ia toate măsurile referitoare la protejarea mediului şi micșorarea impactului asupra acestuia, atât în perioada de construcţie cât şi în cea de funcţionare, în conformitate cu legislația şi normele locale respective în vigoare

După încheierea lucrărilor de execuţie antreprenorul are obligaţia refacerii cadrului natural în zonele de amplasament a organizării de şantier, drumurile tehnologice, a locurilor de depozitare temporară a materialelor sau orice alte lucrări care ocupă teren în afara zonei de siguranţă a drumurilor.

. Acestea sunt:

- eliberarea terenului de deșeuri metalice;

- împraștierea pe traseu a stratului de sol fertil;

- nivelarea terenului;

- însamânţare acolo unde este cazul ;

- solul se va fertiliza prin administrarea de îngrăşăminte.

- receptia lucrarilor de redare a terenului la categoria de folosinţă iniţială semnate de proprietarul de teren si beneficiarul de investitie

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 41 din 28.09.2022 emis de Primăria Comunei Pericei.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul .
* zone costiere şi mediul marin: nu este cazul.
* zonele montane şi forestiere: nu este cazul.
* arii naturale protejate de interes naţional, comunitar, internaţional: nu este cazul.
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul.
* zonele cu o densitate mare a populaţiei: nu este cazul.
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției.

d3) natura transfrontalieră a impactului: - nu este cazul.

-amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare.

d5) probabilitatea impactului - redusă, pe perioada de execuţie şi funcţionare.

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

d7) cumularea impactului cu impactul altor proiecte existente şi/sau aprobate:- nu este cazul;

d8) posibilitatea de reducere efectivă a impactului: -respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele**: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Somes Tisa, nr. 75/28.11.2023 înregistrată la APM Sălaj cu nr. 9337/28.11.2023 decizie justificată prin următoarele: lucrările prezentate în proiect nu au influență asupra corpului de apă.

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 43 din 30.05.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

**Avizul de gospodărire a apelor se emite cu următoarele condiții:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2.În cazul redimensionării podului, în corelare cu prevederile legale HG nr. 846/2010, se va redimensiona și lucrarea de traversare ancorată de acesta.

3. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

4. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

5. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

6. Recepția lucrărilor se va face în prezența delegatului Sistemului de Gospodărire a Apelor Sălaj.

7. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

8. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

9. Se vor respecta regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage după sine răspunderea administrativă, după caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

Un exemplar din documentație, ștampilat și vizat spre neschimbare, s-a transmis solicitantului, împreună cu un exemplar din aviz.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nici o poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acestora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

   - Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    -Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

   - Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   - Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    -Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    -Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

* **Conform prevederilor Ord. nr. 1798/2007, cu modificările ulterioare titularul are obligația ca la finalizarea investitiei și punerea în funcțiune a obiectivului să solicite și să obțină autorizație de mediu.**

 - Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 -Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop